Video: Franse president deur gesig geklap | Maroela Media
Foto's en video's van die voorval word intussen wyd op sosiale media versprei. Daarin kan gesien word hoe Macron na 'n versperring stap en 'n man groet voordat die man die president deur die gesig klap.
Macron se lyfwagte tree onmiddellik tussen beide en volgens plaaslike beamptes is twee mense kort na die voorval in hegtenis geneem.
"Die man wat die president geklap het en nog 'n individu word tans deur die Franse polisie ondervra," is daar in 'n verklaring bevestig.
Die voorval het in die dorpie Tain-l'Hermitage in die Drome-streek plaasgevind. Macron is tans besig met 'n landwye toer vir die volgende twee maande ten einde kiesers persoonlik te ontmoet in aanloop tot volgende jaar se verkiesing.